ai4bharat/Pralekha huggingface dataset:
وزارت اطلاعات ونشریات
مرکزی وزیر جناب انوراگ ٹھاکر نے ’اچھی حکمرانی کے ایک وسیلے کے طور پر شہریوں پر مرتکز مواصلات ‘کے موضوع پر منعقدہ یک روزہ چنتن شِوِر کا آغاز کیا
سرکاری مواصلات میں نئی تکنالوجیاں استعمال کریں اور نئے راستے تلاش کریں : جناب انوراگ ٹھاکر
اطلاعات و نشریات کے مرکزی وزیر جناب انوراگ ٹھاکر نے آج اطلاعات و نشریات کی وزارت کے افسران، اس کی میڈیا اکائیوں اور انڈین انفارمیشن سروس  کے افسران سے عوام سے رابطہ کاری میں نئے راستے تلاشنے اور اس سلسلے میں نئی تکنالوجیوں کو بروئے کار لانے کی اپیل کی۔ وزیر موصوف’اچھی حکمرانی کے لیے ایک وسیلے کے طور پر شہریوں پر مرتکز مواصلات‘ کے موضوع پر آج نئی دہلی میں منعقدہ یک روزہ اجتماع ’چنتن شِوِر‘ کا افتتاح کرتے وقت ایک مجمع سے خطاب کر رہے تھے۔ ملک بھر کے اطلاعات و نشریات کی وزارت کے سینئر افسران پر مشتمل ناظرین کو احتیاط برتنے کی نصیحت کرتے ہوئے، جناب ٹھاکر نے کہا کہ میڈیا کا منظرنامہ تیزی کےساتھ تغیر پذیر ہے اور اسی طرح معلومات کو لے کر لوگوں کا نظریہ بھی تبدیلی سے ہمکنار ہو رہاہے۔ لہٰذا، 21ویں صدی کی ضرورتوں کی تکمیل کے لیے ہمیں معلومات کی تشہیر کے اپنے طریقہ کار اپنانے ہوں گے۔
محترم وزیرنے کہا کہ انڈین انفارمیشن سروس حکومت کا ایک اہم جزو ہے۔ انہوں نے مزید کہا کہ اس چنتن شِوِر نے افسران کو اطلاعات و نشریات کی وزارت میں تعاون ، خود احتسابی اور بروقت اصلاح کا منفرد موقع فراہم کیا ہے۔ انہوں نے افسران کو وسائل کے بہتر استعمال، کوششوں کے لیے تعاون، اطلاعات ساجھا کرنے اور ایک واحد ٹیم کے طور پر کام کرتے ہوئے اپنے کام میں اعلیٰ اثرانگیزی لانے کے لیے حوصلہ فراہم کیا۔
وزیر موصوف نے ناظرین سے اپنے لیے ایک وقت مقرر کرنے اور وزارت کی ترجیحات اور ڈلیورایبلز کے ساتھ ساتھ خود کی تنظیموں کی ترجیحات اور ڈیلیور ایبلز پر نظر رکھنے اور ان کی تازہ کاری کرتے رہنے کی اپیل کی۔ کرم یوگی جناب نریندر مودی کی قیادت کی مثال دیتے ہوئے، محترم وزیر نے افسران سے وقتاً فوقتاً اس امر پر کا جائزہ لیتے رہنے کے لیے کہا کہ کیا وہ اپنی بہترین خدمت ملک کے لیے پیش کرپا رہے ہیں۔
محترم وزیر نے وزارت کے لیے مواصلات کے ہدف کے لیے واضح ترجیح کا ذکر کیا اور کہا کہ چونکہ حکومت پسماندہ طبقات کی فلاح و بہبود پر توجہ مرکوز کیے ہوئے ہے، لہٰذا’انتودیہ ‘ کے اصول کو افسران کی سرگرمیوں کی رہنمائی کرنی چاہئے۔ انہوں نے کہا کہ بھارت کا ایک بڑا حصہ جو میڈیا کے سائے میں رہتا ہے، ٹیلی ویژن اور اخبارات کی سہولتوں سے محروم ہے۔ سماج کے اس طبقے تک رسائی حاصل کرنا افسران کی ذمہ داری ہے۔
اس سے قبل، اطلاعات و نشریات کے سکریٹری نے اس شِوِر کے بنیادی موضوع کےبارے میں وضاحت کرتے ہوئے بتایا کہ اس شِوِر کو پانچ سیشنوں میں تقسیم کیا گیا ہے۔ انہوں نے کہا کہ تمام تر موضوعات کافی معنویت رکھتے ہیں اور مختلف گروپوں میں تقسیم کیے گئے افسران دن بھر پرمغز غورو خوض کریں گے اور آخر میں اپنے خیالات پیش کریں گے۔ اس غور و خوض کے پانچ موضوعات ہیں:
- شہریوں کے ساتھ شراکت داری پر مبنی مواصلات – جن بھاگیداری
- زیادہ سے زیادہ رسائی کے لیے عوامی سطح پر مواصلات میں ابھرتی ہوئی تکنالوجیوں کا استعمال
- جھوٹی خبر سے نمٹنے کے لیے فوری ردعمل کے نظام کو ادارہ جاتی شکل دینا
- علاقائی مواصلات کے توسط سے ہدف بند رابطہ کاری
- پبلک سروس براڈکاسٹنگ کو مضبوط بنانا
دن بھر چلنے والے اس چنتن شِوِر کا اہتمام نئی دہلی میں واقع نیشنل میڈیا سینٹر میں کیا جا رہا ہے، جس کا مقصد سرکاری مواصلات سے متعلق مسائل پر غورو خوض کرنا اور حکومت ہند کی مواصلات اور رابطہ کاری سے متعلق سرگرمیوں کے لیے ایک لائحہ عمل اور روڈمیپ تیار کرنا ہے۔
ریلوے کی وزارت
مالی سال 22-2021 میں بھارتی ریلوے کی اہم کامیابیاں
نئی دہلی،یکم اپریل 2022/
مالی سال 22-2021 کے دوران بھارتی ریلوے  نے مال برداری کی لوڈنگ ،برق کاری ، نئی لائن /لائن کو دوہرا کرنے /گیج میں تبدیلی کرنے ، انجنوں کی پیداوار اور تحفظ کو یقینی بنانے کے لئے تکنالوجی کے حصول سمیت مختلف زمروں میں کئی سنگ میل حاصل کی ہیں۔
مالی سال 22-2021 کے دوران بھارتی ریلوے کی حصولیابیوں کی سرخیاں مندرجہ ذیل ہیں:
- مال برداری : بھارتیہ ریلوے نے 22-2021 کے دوران 1418.10 ایم ٹی کی مال برداری کی جبکہ 21-2020 میں 1233.24 ایم ٹی مال برداری کی تھی۔  +15 فی صد۔ یہ کسی بھی مالی سال میں بھارتی ریلوے کے ذریعہ کی گئی سب سے زیادہ لوڈنگ ہے اور بھارتی ریلوے نے ستمبر 2020 سے مارچ 2022 تک 19 مہینوں میں سب سے زیادہ ماہانہ لوڈنگ کی ہے۔
2۔ 22-2021کے دوران 6366 آر کے ایم ایس کی ریکارڈ برق کاری کی گئی جو بھارتی ریلوے کی تاریخ میں اب تک کی سب سےزیادہ برق کاری ہے۔ اس سے پہلے 21-2020 کے دوران سب سے زیادہ 6015 آر کے ایم ایس کی برق کاری کی گئی تھی ۔ 31 مارچ 2022 تک بھارتیہ ریلوے کے 65141 آر کے ایم میں بی جی نیٹ ورک  52247 بی جی آر کے ایم کی برق کاری کی جاچکی ہے جو بی جی نیٹ ورک کا 80.20 فی صد ہے۔
- نئی لائن /دوہرا کرنے /گیج کی تبدیلی میں 2904 کلو میٹر کو مکمل کیا گیا جبکہ اس کا ہدف 2400 کلو میٹر رکھا گیا تھا اور 21-2020 میں کلو میٹر کی تکمیل کی گئی تھی۔ یہ پچھلے سال سے 23 فی صد زیادہ ہے۔ کمیشننگ کے بعد سے سب زیادہ ہے۔ 
- مالی سال 22-2021 کے دوران الیکٹرک انجنوں کی سب سے زیادہ پیداوار کی گئی ہے اور ریلوے کے ذریعہ 1110 انجنوں کو شامل کیا گیا ہے۔ 
- اب تک کی سب سے زیادہ اسکریپ کی فروخت کی گئی ہے جو 5316.1 کروڑ روپے ہے جبکہ سال 21-2020 میں اسکریپ کی فروخت 4571.14 کروڑ روپے تھی۔  
- اسٹینشوں کی کل پینل /الیکٹرانک انٹرلاکنگ 444 حاصل کی گئی اور 850 آر کے ایم کووچھ لگایا گیا۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 193.31 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 17,698 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 2,070 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,26,13,440 ہوگئی ہے۔
پچھلے 24 گھنٹوں کے دوران 2,706 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.97 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,78,267 ٹیسٹ کئے گئے۔
کوئلے کی وزارت
وزارت کوئلہ تجارتی نیلامی کے چھٹے دور کے دوران نیلام ہونے والی کانوں کے معاہدوں پر دستخط کرے گی
ساتویں راؤنڈ کی نیلامی 29 مارچ کو شروع ہوگی
کوئلہ کی وزارت 6 ویں دور کے تحت نیلام شدہ 28 کوئلے کی کانوں کے معاہدوں پر دستخط کرے گی اور 29 مارچ 2023 کو کوئلے کی فروخت کے لیے کانوں کی نیلامی کے ساتویں دور کا آغاز کرے گی۔
مرکزی وزیر دفاع جناب راج ناتھ سنگھ مہمان خصوصی ہوں گے اور نیلامی کے اگلے دور کا آغاز کریں گے۔ کوئلہ، کانوں اور پارلیمانی امور کے مرکزی وزیر جناب پرہلاد جوشی اس تقریب کی صدارت کریں گے اور کوئلہ، کانوں اور ریلویز کے وزیر مملکت جناب راؤ صاحب پاٹل دنوے مہمان خصوصی ہوں گے۔
کوئلے کی 28 کانوں کی مجموعی پی آر سی جو 6 ویں راؤنڈ کے تحت نیلام کی گئیں جن کے لیے معاہدے کیے جا رہے ہیں، 74 ملین ٹن سالانہ  ہے اور ان کانوں سے سالانہ آمدنی 14497 کروڑ روپے متوقع ہے، جس کا حساب ان کوئلے کی کانوں کے پی آر سی پر لگایا گیا ہے۔ آپریشنل ہونے پر، ان کانوں سے ایک لاکھ لوگوں کے لیے روزگار پیدا ہونے کی امید ہے۔
ساتویں راؤنڈ کے تحت پیش کی جانے والی کوئلے کی کانیں جزوی طور پر دریافت شدہ، مکمل طور پر دریافت شدہ، کوکنگ، نان کوکنگ، لگنائٹ وغیرہ کا مرکب ہیں۔ 7ویں راؤنڈ کے تحت پیش کی جانے والی 106 کوئلے کی کانوں میں سے 61 کانیں جزوی طور پر دریافت شدہ کوئلے کی کانیں ہیں اور 45 مکمل طور پر دریافت کی گئی ہیں۔ نیلامی کے ساتویں دور کے تحت 95 نان کوکنگ کول مائنز، ایک کوکنگ کول مائن اور 10 لگنائٹ مائنز پیش کی جا رہی ہیں۔
ٹینڈر دستاویز کی فروخت کا آغاز 29 مارچ 2023 سے ہوگا۔ مائنز، نیلامی کی شرائط، ٹائم لائنز وغیرہ کی تفصیلات ایم ایس ٹی سی نیلامی پلیٹ فارم سے حاصل کی جا سکتی ہیں۔ نیلامی کا انعقاد ایک شفاف دو مرحلوں کے عمل کے ذریعے فیصد آمدنی کے حصہ کی بنیاد پر کیا جائے گا۔
بہت چھوٹی، چھوٹی اور درمیانی صنعتوں کی وزارت
پردھان منتری روزگار گارنٹی اسکیم
بہت چھوٹی، چھوٹی اور اوسط درجے کی کمپنیوں کی وزارت، کھادی اور دیہی صنعت کمیشن  کے توسط سے، ملک بھر میں پرائم منسٹرس ایمپلائمنٹ جنریشن پروگرام  کو نافذ کر رہی ہے جس میں آسام، تمل ناڈو اور راجستھان کی ریاستیں شامل ہیں، تاکہ غیر زرعی شعبے میں نئی اکائیاں قائم کرنے میں کاروباریوں کی مدد کی جا سکے۔ اس کا مقصد روایتی کاریگروں/دیہی اور شہری بے روزگار نوجوانوں کو ان کی دہلیز پر روزگار کے مواقع فراہم کرنا ہے۔
پی ایم ای جی پی کے تحت، عام زمرے کے مستفیدین دیہی علاقوں میں پروجیکٹ لاگت کا 25 فیصد اور شہری علاقوں میں 15فیصد مارجن مَنی  سبسڈی حاصل کر سکتے ہیں۔ خصوصی زمروں سے تعلق رکھنے والے استفادہ کنندگان جیسے درج فہرست ذات، درج فہرست قبائل، او بی سی، اقلیتیں، خواتین، سابق فوجی، جسمانی طور پر معذور، ٹرانس جینڈر، شمال مشرقی خطہ، پہاڑی اور سرحدی علاقوں اور توقعاتی اضلاع سے تعلق رکھنے والے مستفیدین کے لیے، مارجن منی سبسڈی دیہی علاقوں میں 35 فیصد اور شہری علاقوں میں 25 فیصد ہے۔ اس کے علاوہ، عام زمرہ جات سے مستفید ہونے والے منصوبے کی لاگت کا 10 فیصد حصہ ڈالتے ہیں، جبکہ خصوصی زمرے کے استفادہ کنندگان منصوبے کی لاگت کا 5 فیصد حصہ ڈالتے ہیں۔ منصوبے کی زیادہ سے زیادہ لاگت مینوفیکچرنگ سیکٹر میں 50 لاکھ روپے اور سروس سیکٹر میں 20 لاکھ روپے ہے۔
سال 2018-19 سے، ایک کروڑ روپے تک کی دوسری مالی امداد اچھی کارکردگی کا مظاہرہ کرنے والے موجودہ پی ایم ای جی پی/ آر ای جی پی/ ایم یو ڈی آر اے یونٹوں کے اپ گریڈیشن اور توسیع کے لیے 15 فیصد  کی سبسڈی کے ساتھ متعارف کرائی گئی ہے۔
پی ایم ای جی پی کے تحت، کل یونٹس کا تقریباً 80 فیصد دیہی علاقوں میں ہیں، جب کہ کل یونٹوں کا 14 فیصد توقعاتی اضلاع میں ہیں۔ مزید یہ کہ کل یونٹوں میں سے تقریباً 50فیصد خواتین اور ایس سی/ایس ٹی کاروباریوں کی ملکیت ہیں۔
پی ایم ای جی پی کے تحت ملک میں دیہی علاقوں کے ساتھ ساتھ آسام، تمل ناڈو اور راجستھان ریاستوں میں پچھلے تین سالوں کے دوران طے شدہ اہداف اور کامیابیوں کی تفصیلات ضمیمہ میں دی گئی ہیں۔
گزشتہ 3 سالوں کے دوران پی ایم ای جی پی کے تحت آسام، تمل ناڈو اور راجستھان ریاستوں کے دیہی علاقوں میں پیدا ہونے والے تخمینی روزگار کی تعداد ذیل میں دی گئی ہے:
|
|
سال
|
|
متوقع روزگار پیدا ہوا
|
|
آسام
|
|
تمل ناڈو
|
|
راجستھان
|
|
2020-21
|
|
19744
|
|
35040
|
|
16336
|
|
2021-22
|
|
26208
|
|
39336
|
|
15256
|
|
2022-23
|
|
17320
|
|
39032
|
|
13008
پی ایم ای جی پی کے تحت، خواتین کاروباریوں کے لیے کوئی خاص ہدف مقرر نہیں ہے۔ تاہم، خواتین کو اسکیم کے تحت خصوصی زمروں میں شمار کیا جاتا ہے اور وہ زیادہ مارجن منی سبسڈی اور کم ذاتی تعاون کی اہل ہیں۔ گزشتہ 3 سالوں کے دوران پی ایم ای جی پی کے تحت خواتین کی زیر قیادت یونٹس کی تفصیلات ذیل میں دی گئی ہیں۔
|
|
سال
|
|
امداد یافتہ خواتین کی زیر قیادت اکائیاں
|
|
2020-21
|
|
27285
|
|
2021-22
|
|
39156
|
|
2022-23
|
|
32626
یہ اطلاع بہت چھوٹی، چھوٹی اور اوسط درجے کی کمپنیوں کی وزارت کے وزیر مملکت بھانو پرتاپ سنگھ ورما نے لوک سبھا میں ایک تحریری جواب میں دی۔
مکانات اور شہری غریبی کے خاتمے کی وزارت
شہری بنیادی ڈھانچہ کی ترقی سے متعلق فنڈ
مکانات اورشہری امورکے مرکزی وزیرمملکت جناب کوشل کشورنے آج لوک سبھا میں ایک تحریری جواب میں یہ اطلاع فراہم کی ہے ۔
سال 24-2023کے مرکزی بجٹ میں شہری بنیادی ڈھانچہ کی ترقی سے متعلق فنڈ  قائم کرنے کا اعلان کیاگیاہے ۔ اس مقصد کے لئے 10000کروڑروپے سالانہ دستیاب کرائے جائیں گے۔ اس فنڈ کاانتظام وانصرام نیشنل ہاؤسنگ بینک کرے گا اور اس کا استعمال ، سرکاری ایجنسیاں کریں گی ، جسے فراہم کردہ رہنما ہدایات کی بنیاد پردوسرے اورتیسرے درجہ کے شہروں میں شہری بنیادی ڈھانچہ تعمیرکرنے کی غرض سے استعمال کیاجائےگا۔ بجٹ اعلان کے مطابق ، ریاستوں کی اس بات کے لئے حوصلہ افزائی کی جائے گی کہ وہ پندرھویں مالی کمیشن کے ساتھ ساتھ موجودہ اسکیموں کی امداد سے وسائل کو بروئے کارلائیں تاکہ یوآئی ڈی ایف تک رسائی حاصل کرنے کے دوران مناسب چارجزاختیارکئے جاسکیں ۔ اس فنڈ کو دیہی بنیادی ڈھانچہ کی ترقی سے متعلق موجودہ فنڈ کے خطوط کے مطابق ، وسیع پیمانے پربروئے کارلایاجائے گا۔
مکانات اور شہری غریبی کے خاتمے کی وزارت
مرکزی وزیر ہردیپ ایس پوری نے راج گھاٹ پر بابائے قوم مہاتما گاندھی کو خراج عقیدت پیش کیا
ہاؤسنگ اور شہری امور اور پٹرولیم اور قدرتی گیس کے وزیر جناب ہردیپ سنگھ پوری نے بابائے قوم مہاتما گاندھی کو ان کی 154 ویں یوم پیدائش پر خراج عقیدت پیش کیا۔ وہ آج راج گھاٹ پر بابائے قوم کو خراج عقیدت پیش کرنے کے لیے صدر محترمہ دروپدی مرمو، نائب صدر جگدیپ دھنکھڑ، وزیر اعظم جناب نریندر مودی اور دیگر معززین کے ساتھ شامل ہوئے۔
گاندھی جینتی کے خاص موقع کو منانے کے لیے، جناب پوری اور ان کی اہلیہ محترمہ لکشمی ایم پوری نے کھادی انڈیا سے کھادی کے کپڑے خریدے۔ سوشل میڈیا پلیٹ فارم ’X‘ پر ایک پوسٹ میں، وزیر موصوف نے کہا کہ ’’کھادی، جو ہندوستان کی آزادی کی جدوجہد کی روح کے طور پر شروع ہوئی تھی، #AmritKaal کے ذریعے ہندوستان کے سفر کے دوران شہریوں کے تخیل کو اپنی گرفت میں لے رہی ہے۔‘‘
وزیر موصوف نے سابق وزیر اعظم اور بھارت رتن جناب لال بہادر شاستری کو بھی ان کی یوم پیدائش پر خراج عقیدت پیش کیا۔ ایک سوشل میڈیا پوسٹ میں، انہوں نے کہا کہ میں آزادی پسند اور ہندوستان کے سابق وزیر اعظم، بھارت رتن آنجہانی لال بہادر شاستری جی کو ان کی یوم پیدائش پر خراج عقیدت پیش کرتا ہوں۔ ایک مثالی شخصیت، ان کی سادہ زندگی اور سادگی نسل در نسل لوگوں کو متاثر کرتی ہے۔
شہری ہوابازی کی وزارت
گزشتہ ایک سال میں 63 مسافروں کو ’’نو فلائی لسٹ‘‘ میں شامل کیا گیا ہے
ان میں سے زیادہ تر مسافروں نے یا تو ماسک نہیں پہنا تھا یا عملے کے ارکان کے ساتھ تعاون نہیں کیا تھا
شہری ہوا بازی کی وزارت میں وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں بتایا کہ شہری ہوابازی کی ضروریات ، سیکشن 3- ایئر ٹرانسپورٹ، سیریز ایم اور پارٹ VI بعنوان ’’بے قابو / خلل ڈالنے والے مسافروں کو سنبھالنا‘‘ کے مطابق تشکیل دی گئی ایئر لائن کی داخلی کمیٹی کی سفارش پر عمل کرتے ہوئے پچھلے ایک سال میں، کل 63 مسافروں کو کمیٹی کی تجویز کردہ مدت کے لئے ’’نو فلائی لسٹ‘‘ میں شامل کیا گیا ہے۔ ان میں پیشاب کرنے کے 2  واقعات شامل ہیں جو گزشتہ ایک سال میں ڈائریکٹوریٹ جنرل آف سول ایوی ایشن  کے نوٹس میں آئے ہیں۔
سی اے آر میں دیئے گئے ضابطے کے مطابق، ڈی جی سی اے کی طرف سے ایک ’نو فلائی لسٹ‘ کا اہتمام کیا جاتا ہے جس میں مسافروں سے متعلق مخصوص معلومات، شناختی دستاویزات کے رابطے کی تفصیلات، واقعہ کی تاریخ، سیکٹر، فلائٹ نمبر، پابندی کے نفاذ کی مدت وغیرہ درج کی جاتی ہیں۔ ’’نو فلائی لسٹ‘‘ میں شامل کئے گئے مسافروں کی اکثریت ماسک نہ پہننے یا عملے کے ارکان کی ہدایات پر عمل نہ کرنے سے متعلق خلاف ورزیوں کی مرتکب ہوئی ۔
پیشاب کرنے سے متعلق مخصوص واقعات کے معاملے میں ، ڈی جی سی اے کی طرف سے قابل اطلاق ضوابط کی عدم تعمیل کے لیے درج ذیل کارروائی کی گئی:
1) اے آئی-102 فلائٹ، نیویارک سے نئی دہلی مورخہ 26 نومبر 2022۔
 میسرز ایئر انڈیا پر 30,00,000 روپے  کا جرمانہ عائد کیا گیا ہے۔
 میسرز ایئر انڈیا کے ڈائریکٹر فلائٹ سروسز پر 3,00,000 روپے  کا جرمانہ عائد کیا گیا ہے۔
 پائلٹ ان کمانڈ کا لائسنس تین ماہ کے لیے معطل کیا گیا۔
2) اے آئی-142، پیرس سے نئی دہلی مورخہ 6 دسمبر 2022۔
 ڈی جی سی اے کی طرف سے میسرز ایئر انڈیا پر 10,00,000 روپے  کا جرمانہ عائد کیا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-1279
(Visitor Counter : 57
وزارت خزانہ
انکم ٹیکس محکمہ نے بہار اور یو پی میں تلاشیاں لیں
نئی دہلی،07 اکتوبر ،2020 / انکم ٹیکس محکمہ نے ایک موصولہ سراغ کی بنیاد پر06.10.2020کو پٹنہ، ساسہ رام اور وارانسی میں تلاشی اور ضبطی کی کارروائی کی۔ یہ کارروائی ایک شخص کے کیس میں کی گئی ہے جو کانکنی اور ہوٹل صنعت کا کاروبار کرتا ہے۔ ایک بڑے کو آپریٹیو بینک کے ایک چیئرمین کے کیس میں بھی تلاشی کی کارروائی کی گئی۔
تلاشی کے دوران اس شخص کی ایک کار میں 75 لاکھ روپے کی رقم پائی گئی۔ اس کے نتیجے میں کی جانے والی تحقیقات سے پتہ چلا کہ اس رقم کا کوئی حساب کتاب نہیں تھا اور اس کا تعلق ایک کوآپریٹیو بینک کے چیئر مین سے تھا۔ تلاشی کی دوران یہ بغیر حساب کتاب والی رقم اور ان دستاویزات میں رقم کے لین دین کے بارے میں خاطر خواہ تفصیلات تھی۔ یہ رقم اور دستاویزات ضبط کر لی گئی ہے۔ انکم ٹیکس ریٹرن میں اس لین دین کا کوئی ذکر نہیں ہے۔
آئی ٹی محکمہ اس شخص کے گھروں ، ایک ہوٹل اور مختلف گاڑیوں میں لگائی گئی رقم کے وسائل کی بھی تفتیش کر رہا ہے۔ تلاشی کے دوران جو دستاویزات پائی گئی ہیں ان سے یہ بھی انکشاف ہوتا ہے کہ ا س گروپ نے پتھر کی بغیر حساب کتاب والی اور غیر قانونی کانکنی بھی کی ہے۔ مزید یہ بھی دیکھا گیا کہ کھاتوں کی کتابوں میں کروڑوں روپے کے قرض دکھائے گئے ہیں۔ ان قرضوں کی بھی اصلیت معلوم کی جا رہی ہے۔
بغیر حساب کتاب والی کل ایک کروڑ 25 لاکھ تک کی رقم ضبط کی گئی ہے جبکہ چھ کروڑ روپے مالیت کے ایف ڈی آر امتناعی احکامات کے تحت رکھے گئے ہیں۔
تحقیقات کا سلسلہ جاری ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
۔U – 6164
(Visitor Counter : 98
مواصلات اور اطلاعاتی ٹیکنالوجی کی وزارت
بھارت کی ٹیلی کام ریگولیٹری اتھارٹی  نے ایف ایم ریڈیو نشریات سے متعلق امور کے بارے میں ایک مشاورتی پیپر جاری کیا
بھارت کی ٹیلی کام ریگولیٹری اتھارٹی  نے آج ایف ایم ریڈیو نشریات سے متعلق امور کے بارے میں ایک مشاورتی پیپر  جاری کیا ہے۔
اطلاعات ونشریات کی وزارت  نے اپنے ریفرینس مورخہ 11.05.2022 کے ذریعہ درج ذیل امور پر اتھارٹی کی ٹرائی قانون مجریہ 1997 کی دفعہ 11   کے تحت سفارشات طلب کی ہیں۔
- ایف ایم- پی ایچ پالیسی رہنما خطوط مورخہ 25.07.2011 میں مجوزہ کے طور پر سالانہ فیس کے لئے فارمولہ میں غیر ناقابل واپسی ایک مرتبہ کی فیس  سے رابطے کو ختم کرنا۔
- موجودہ ایف ایم لائسنس کی 15 سالہ مدت میں مزید 3 سال کی توسیع کرنا۔
ایف ایم ریڈیو نشریات سے متعلق مختلف النوع امور پر غور وخوض کرنے کی غرض سے، اتھارٹی نے 5 اگست 2022 کو اے آر او آئی کے نمائندگان کے ساتھ ایک میٹنگ کی۔ اے آر او آئی کے نمائندگان نے، دیگر باتوں کے علاوہ، اتھارٹی کے غور وخوض کے مقصد سے درج ذیل امور کو اپنایا۔
- پرائیویٹ ایف ایم ریڈیو چینلوں کو آزادانہ طور پر نیوز بلیٹن نشر کرنے کی اجازت دینا۔
- موبائل ہینڈ سیٹوں میں ایف ایم ریڈیو رسیورس کی دستیابی۔
اسی کے مطابق، یہ مشاورتی پیپر تیار کیاگیا ہے، تاکہ ایف ایم ریڈیو نشریات سے متعلق امور کے بارے میں متعلقہ فریقوں اور شراکت داروں کی آرا، نظریات حاصل کی جاسکیں۔
متعلقہ فریقوں کی جانب سے اس مشاورتی پیپر کے بارے میں 9 مارچ 2023 تک ان کی تحریری شکل میں تجاویز اور صلاح ومشورے طلب کئے گئے ہیں۔ تبصرے اور جوابی تبصرے، ترجیحی طور پر الیکٹرانک شکل میں ای-میل آئی ڈی advbcs-2@trai.gov.in and jtadvbcs-1@trai.gov.in پرارسال کئے جاسکتے ہیں۔
کسی بھی مزید وضاحت، معلومات کیلئے  کے صلاح کار جناب انل کمار بھاردواج سے ٹیلی فون نمبر +91-11-23237922پر رابطہ قائم کیا جاسکتا ہے۔
مشاورتی پیپر کا مکمل متن ٹرائی کی ویب سائٹ www.trai.gov.inپر دستیاب ہے۔
مواصلات اور اطلاعاتی ٹیکنالوجی کی وزارت
انفارمیشن، ٹکنالوجی اور مواصلات کے مرکزی وزیر روی شنکر پرساد نے ’مائی اسٹامپ آن چھٹھ پوجا‘ نام سے ڈاک ٹکٹ جاری کیا
ورچوئل تقریب کے دوران چھٹھ سادگی اور صفائی ستھرائی کی ایک علامت کے موضوع پر ایک خصوصی کور بھی جاری کیا گیا
روی شنکر پرساد کی محکمہ ڈاک تار سے ڈاک ٹکٹوں کے ذریعے مختلف مشہور تہواروں کی تاریخ پیش کرنے کے امکان کھوجنے کی اپیل
مواصلات، الیکٹرانکس اور انفارمیشن ٹکنالوجی کے علاوہ قانون وانصاف کے مرکزی وزیر جناب روی شنکر پرساد نے آج چھٹھ پوجا پر ڈاک ٹکٹ ’مائی اسٹامپ آن چھٹھ پوجا‘ جاری کیا۔ مائی اسٹامپ محکمے ڈاک وتار کی جانب سے شروع کی گئی ایک اختراعی سوچ ہے۔ کوئی بھی عام آدمی یا کارپوریٹ آرگنائزیشن اب ایک پوسٹیج اسٹامپ کی فوٹو یا امیج  حاصل کرسکتا ہے اور اسے لینے کے لئے آرڈر بک کراسکتا ہے۔ مائی اسٹامپ ایک منفرد پروڈکٹ ہے جو انڈیا پوسٹ کی جانب سے پیش کی گئی ہے، جس نے کسٹمائزڈ گفٹنگ زمرے میں اپنی مقبولیت حاصل کرلی ہے۔
مائی اسٹامپ آن چھٹھ پوجا ملک بھر کےتمام بڑے ڈاکخانوں اور ڈاک ٹکٹیں جمع کرنے والے بیوروکس میں دستیاب ہے۔ سادگی اور صفائی ستھرائی کی ایک علامت بھی جاری کی گئی۔
مرکزی وزیر جناب روی شنکر پرساد نے مائی اسٹامپ جاری کرتے ہوئے کہا کہ چھٹھ پوجا واحد تہوار ہے جس میں ہم نہ صرف نکلتے ہوئے سورج کی پوجا کرتے ہیں بلکہ سورج کی اس وقت بھی پوجا کرتے ہیں جب وہ غروب ہوتا ہے۔ سوریہ اور چھٹھ تھی میّا کی عبادت یا پوجا ریتی روایات کے لئے منفرد ہے اور سادگی ڈسپلن ریپورٹی  کے اقدار کو پھیلاتی ہے۔
جناب پرساد نے عالمی وبا کے دوران محکمہ ڈاک وتار کی جانب سے کئے گئے اچھے کام کے لئے اس کو مبارکباد دی۔ انہوں نے مستفدین کے گھر کے دروازے تک رقم پہنچانے کے لئے ڈیجیٹل ٹکنالوجی کو بروئے کار لانے کے لئے بھی اس کو مبارکباد دی۔
انہوں نے محکمہ سے کہاکہ وہ اسٹامپ کے ذریعے مختلف مشہور تہواروں کی تاریخ کو پیش کرنے کے امکانات کا پتہ لگائیں۔ محکمہ ڈاک تار کے سکریٹری جناب پی کے بسوی نے وزیر موصوف اور دیگر معزز مہمانوں کا خیر مقدم کیا۔ بانکی پور کے ایم ایل اے جناب نتن نبین اور دیہگہا کے ایم ایل اے سنجو کمار چورسیا نے بہار سرکل کے چیف پوسٹ ماسٹر جناب انل کمار کی موجودگی میں ویڈیو کانفرنسنگ کے ذریعے تقریب میں شرکت کی۔ اس موقع پر بہار سرکل کے دیگر افسران بھی موجود تھے۔ ڈائریکٹر جنرل جناب ونیت پانڈے نے شکریہ کے تحریک کی تجویز پیش کی۔
...............................................................
م ن، ح ا، ع ر
U-7374
(Visitor Counter : 125
وزارت سیاحت
منی پور کی راجدھانی امپھال میں بین الاقوامی سیاحت مارٹ 2019 کے دوسرے دن دیرپا سیاحت خریدار اور فروخت کار کے درمیان ربط ضبط اور ’’ایک بھارت شریشٹھ بھارت ‘‘کی پہل پر توجہ مرکوز کی گئی
نئیدہلی۔24؍نومبر۔
آٹھواں بین الاقوامی سیاحت مارٹ  -2019 میں ،جو 23 سے 25 نومبر 2019 تک امپھال میں منعقد کیا جارہا ہے ، 19ملکوں کے 34 غیر ملکی مندوبین نے شرکت کی۔ اس کے علاوہ سفر کی صنعت کی نمائندگی 49 گھریلو مندوبین نے کی۔
آئی ٹی ایم کے دوسرے دن کی تقریبات شمال مشرقی ریاستوں اروناچل پردیش، آسام، منی پور ، میگھالیہ، میزورم ، ناگالینڈ، تریپورہ اور سکم کی سیاحت کے سبھی محکموں کی طرف سے پرزنٹیشن دیے جانے کے ساتھ شروع ہوئی۔ محکموں نے اپنے اپنے پرزنٹیشن میں اپنے سیاحتی مقامات کو نمایاں کیا۔
پرزنٹیشنس کے بعد حکومت ہند کی سیاحت کی وزارت کی ایڈیشنل ڈائرکٹر جنرل محترمہ روپندر برار نے ایک پینل مذاکرے کی نظامت کی۔ اس مذاکرے میں معروف شخصیتیں بھارت کے گھریلو ٹور آپریٹروں کی ایسوسی ایشن کے نمائندہ جناب چیتن گپتا شمال مشرقی خطے کے ایک سرکردہ ٹور آپریٹر جناب ارجت پُرکایستھ اور بھارت کے ایڈوینچر ٹور آپریٹروں کی ایسوسی ایشن کے صدر کیپٹن سودیش کمارشامل تھیں ۔ ان شخصیات نے دیرپا سیاحت ، اقتصادی ترقی اور روزگا رکیلئے ایک انجن کے موضوع پر تبادلہ خیال کیا۔
شمال مشرقی ریاست کی سیاحت کے محکموں کی طرف سے ایک نمائش بھی آئی ٹی ایم 2019 کی طرف راغب کرنے کا ایک پروگرام رہی۔ نمائش میں دستکاری کے خوبصورت نمونے ، ہتھ کرگھے اور شمال مشرق کی سیاحتی مصنوعات کی نمائش کی گئی جس سے بین الاقوامی اور گھریلو دونوں ہی مندوبین کیلئے جذبے کا وسیلہ رہیں۔
مدھیہ پردیش کی ریاستی حکومت کو ، منی پور کی ریاست کے ساتھ ’ایک بھارت شریشٹھ بھارت‘ پہل کے تحت آئی ٹی ایم 2019 میں مدعو کیا گیا اور یونیورسٹی اور کالج کے مقامی تقریباً 150 طلباء کے ایک گروپ کو پرزنٹیشن دیا گیا جنہیں سیاحت سے متعلق دلچسپیوں، میلوں اور فسیٹولز دستکاری کے نمونوں، ثقافت، تاریخی مقامات، طرح طرح کے کھانوں، جنگلاتی زندگی اور ایڈوینچر سرگرمیوں کے بارے میں تفصیلی جانکاری دی گئی۔ طلباء نے مدھیہ پردیش پر ایک دلچسپ پرزنٹیشن کے بعد بات چیت کے ایک جلسے کے دوران مدھیہ پردیش کے بارے میں مختلف سوالات پوچھے ۔ یہ پرزنٹیشن ایم پی ایس ٹی ڈی سی کے ڈائرکٹر  جناب اے کے رجوریا نے دیا تھا۔ اس کے علاوہ طلباء اورمندوبین نے ایک گوند آرٹسٹ کی بنائی ہوئی روایتی گوند پینٹنگس دیکھیں جو خاص اسی مقصد سے بھوپال آئے تھے۔
اس دن کی ایک اور خاص بات بین الاقوامی اور گھریلو خریدروں کے درمیان بزنس ٹو بزنس  اجلاس تھا جس نے شمال مشرقی خطے کے فروخت کاروں سے تال میل رکھا۔
آئی ٹی ایم2019 کے سبھی مندوبین نے بھاگیہ چندر اوپن ایئرتھیٹر  میں شام کے وقت بعد میں سنگئی فیسٹول کی افتتاحی تقریب میں شرکت کی۔ تقریب کا افتتاح منی پور کے وزیراعلیٰ جناب این بیرین سنگھ نے آسیان ملکوں کے مشنوں کے آٹھ سربراہان کی موجودگی میں کیا۔ اس تقریب میں منی پور کا ثقافتی پروگرام پیش کیا گیا جس کی کوریو گرافی منی پوری ثقافتی پروگرام کی طرف سے کی گئی تھی۔ اس دن کا اختتام منی پور سرکار کی طرف سے دیے گئے ایک عشائیے کے ساتھ ہوا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس۔ع ن
25-11-2019
U-5339
(Visitor Counter : 40
امور داخلہ کی وزارت
دھوکہ بازوں کی طرف سے جعل سازی
سائبر اسپیس کے بڑھتے ہوئے استعمال کے ساتھ، جعلسازوں کی جانب سے اپنی شناخت چھپا کر کی جانے والی دھوکہ دہی میں بھی اضافہ ہو رہا ہے۔ ہندوستان کے آئین کے ساتویں شیڈول کے مطابق ’پولیس‘اور’پبلک آرڈر‘ ریاستی معاملات ہیں۔ ریاستیں/مرکز کے زیر انتظام علاقے بنیادی طور پر اپنی قانون نافذ کرنے والی ایجنسیوں  کے ذریعے سائبر جرائم سمیت جرائم کی روک تھام، پتہ لگانے، تفتیش اور مقدمہ چلانے کے لیے ذمہ دار ہیں۔ قانون نافذ کرنے والے ادارے سائبر دھوکہ دہی میں ملوث افراد کے خلاف قانون کی دفعات کے مطابق کارروائی کرتے ہیں۔ مرکزی حکومت ریاستوں/ مرکز کے زیر انتظام علاقوں کے اقدامات کو ان کی صلاحیت سازی کے لیے مختلف اسکیموں کے تحت مشورے اور مالی امداد کے ذریعہ پورا کرتی ہے۔
سائبر جرائم بشمول سائبر دھوکہ دہی سے جامع اور مربوط انداز میں نمٹنے کے طریقہ کار کو مضبوط کرنے کے لیے مرکزی حکومت نے سائبر جرائم کے بارے میں بیداری پھیلانے، الرٹ/مشورے جاری کرنے، صلاحیت سازی/ قانون نافذ کرنے والے اہلکاروں/ پراسیکیوٹرز/ عدالتی عملے کی تربیت، سائبر فارنسک سہولیات کو بہتربنانےوغیرہ کے لیے اقدامات کیے ہیں۔ حکومت نے 'انڈین سائبر کرائم کوآرڈینیشن سنٹر'  قائم کیا ہے تاکہ ایل ای ایز کو سائبر جرائم سے جامع اور مربوط طریقے سے نمٹنے کے لیے ایک فریم ورک اور ماحولیاتی نظام فراہم کیا جا سکے۔ ’سٹیزن فائنانشل سائبر فراڈ رپورٹنگ اینڈ مینجمنٹ سسٹم‘ مالی دھوکہ دہی کی فوری رپورٹنگ اور جعلسازوں کی جانب سے فنڈز کی چوری روکنے کے لیے شروع کیا گیا ہے۔ حکومت نے ’نیشنل سائبر کرائم رپورٹنگ پورٹل‘  شروع کیا ہے تاکہ عوام کو ہر قسم کے سائبر جرائم کی اطلاع دینے کے قابل بنایا جا سکے۔ آن لائن سائبر شکایات درج کرنے میں مدد حاصل کرنے کے لیے ایک ٹول فری ہیلپ لائن نمبر’1930‘ شروع کیا گیا ہے۔
تمام شہریوں میں سائبر کرائم کے بارے میں بیداری پھیلانے کے لیے، مرکزی حکومت نے ایسے اقدامات کیے ہیں جن میں، دیگر باتوں کے ساتھ ؛ ایس ایم ایس، I4سی سوشل میڈیا اکاؤنٹ یعنی ٹویٹر ہینڈل ، فیس بک ، انسٹاگرام ، ٹیلیگرام ، ریڈیو مہم متعدد ذریعہ سے تشہیر کے لیے مائی گو کو شامل کرنا،سرکاری افسران کے فائدے کے لئے ’انفارمیشن سکیورٹی بیسٹ پریکٹسز‘ کی اشاعت، حکومت ہند کی وزارتوں اور ریاستوں/ مرکز کے زیر انتظام علاقوں وغیرہ کے لئے ایڈوائزری جاری کرنا شامل ہے۔ حکومت ہند کی وزارتوں سے بھی درخواست کی گئی ہے کہ وہ ہر مہینے کے پہلے بدھ کو سائبر جاگرُوکتا  دیوس کا اہتمام کریں ۔ I4C نے سرکاری اہلکاروں کے لیے سائبر ہائجین سے متعلق تربیتی پروگرام کا اہتمام کیا ہے۔ ریاستوں/ مرکز کے زیر انتظام علاقوں سے بھی درخواست کی گئی ہے کہ وہ بڑے پیمانے پر بیداری پیدا کرنے کے لیے تشہیر کریں۔ ایم ایچ اے نے سائبر اسپیس کے لیے ’سائبر ہائجین‘ سے متعلق مینول جاری کیا ہے۔ انڈین سائبر کرائم کوآرڈینیشن سینٹر  نے سائبر اسپیس کے بارے میں تازہ ترین معلومات فراہم کرنے والا ایک نیوز لیٹر ’سائبر پرواہ‘ جاری کیا۔ یہ مینول https://cybercrime.gov.in/Webform/CyberAware.aspx. پر دستیاب ہے۔
یہ اطلاع وزیر مملکت برائے امورداخلہ جناب اجے کمار مشرا نے آج لوک سبھا میں ایک سوال کے تحریری جواب میں دی۔